Document ID: 31998R1340

31998R1340
L 184/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1340/98 AL CONSILIULUI
din 24 iunie 1998
de modificare a Regulamentului (CE) nr. 3290/94 privind adaptările și măsurile tranzitorii necesare în sectorul agricol în vederea aplicării acordurilor încheiate în cadrul negocierilor comerciale multilaterale ale Rundei Uruguay
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3290/94 al Consiliului din 22 decembrie 1994 privind adaptările și măsurile tranzitorii necesare în sectorul agricol în vederea aplicării acordurilor încheiate în cadrul negocierilor comerciale multilaterale ale Rundei Uruguay (1), în special articolul 3 alineatul (2),
având în vedere propunerea Comisiei,
întrucât articolul 3 din Regulamentul (CE) nr. 3290/94 autorizează Comisia să adopte măsurile necesare în vederea facilitării trecerii de la regimul existent înaintea aplicării rezultatelor negocierilor Rundei Uruguay la cel rezultat din adaptările legislației agricole, prevăzute în regulamentul menționat anterior; întrucât astfel de măsuri tranzitorii pot fi adoptate numai până la 30 iunie 1998 și nu se pot aplica ulterior datei respective; întrucât se cunoaște că anumite probleme care fac în prezent obiectul măsurilor tranzitorii nu vor putea fi soluționate definitiv înaintea datei menționate anterior; întrucât este vorba, în special, de adaptarea anumitor acorduri încheiate cu țări terțe; întrucât, în consecință, este necesar să se prelungească cu un an perioada în care Comisia poate lua măsuri tranzitorii,
ADOPTĂ PREZENTUL REGULAMENT:
Articolul 1
În articolul 3 alineatul (2) din Regulamentul (CE) nr. 3290/94, data „30 iunie 1998” se înlocuiește cu „30 iunie 1999”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 iulie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 24 iunie 1998.

Labels: 3
15
5
6